Conchita Martínez

Conchita Martínez (født 16. april 1972 i Monzón i Huesca) er en tidligere profesjonell spansk tennisspiller

Martínez var en av verdens ti beste kvinnelige tennisspillere i single på 1990-tallet, som best var hun nummer 2 (1995) på rankingen. I løpet av sin tenniskarriere (1988–2006) vant hun 33 single- og 13 doubleturneringer. Hun har vunnet én Grand Slam-tittel, og deltatt i ytterligere fire Grand Slam-finaler. 

I 1992, som tjueåring, spilte hun sin første Grand Slam-finale, double i French Open. Hennes største seier kom i Wimbledon i 1994 da hun møtte den nifoldige Wimbledonmesteren Martina Navrátilová i finalen. Martinez vant med 6-4, 3-6, 6-3 over den 37-årige Navratilova og tok sin første og eneste Grand Slam-tittel. Året etter var hun i semifinale i samtlige fire Grand Slam-turneringene, men hun tapte alle.   

Martínez har også vunnet tre olympiske medaljer, to sølv og en bronse, alle i double i tre ulike OL. Under Sommer-OL 1992 i Barcelona og 1996 i Atlanta sammen med Arantxa Sánchez Vicario og 2004 i Athen sammen med Virginia Ruano Pascual.

Martínez deltok også på det spanske Fed Cup-laget 1988–96, 1998, 2000–04 og spilte 91 Fed Cup-kamper hvorav hun vant 68. 

 OL-medaljer 
 1992  Barcelona - 16px|Sølv Sølv i tennis, double damer  Spania
 2004  Athen - 16px|Sølv Sølv i tennis, double damer  Spania
 1996  Atlanta - 16px|Bronse Bronse i tennis, double damer  Spania

 Grand Slam-titler 
  Wimbledon:
 Single kvinner – 1994 (hun beseiret Martina Navrátilová med 6-4, 3-6, 6-3 i finalen)

 Referanser 

 Eksterne lenker 





Kategori:Spanske tennisspillere
Kategori:Olympiske sølvmedaljevinnere for Spania
Kategori:Olympiske bronsemedaljevinnere for Spania
Kategori:Medaljevinnere under Sommer-OL 1992
Kategori:Deltakere for Spania under Sommer-OL 1992
Kategori:Tennisspillere under Sommer-OL 1992
Kategori:Medaljevinnere under Sommer-OL 1996
Kategori:Deltakere for Spania under Sommer-OL 1996
Kategori:Tennisspillere under Sommer-OL 1996
Kategori:Deltakere for Spania under Sommer-OL 2000
Kategori:Tennisspillere under Sommer-OL 2000
Kategori:Medaljevinnere under Sommer-OL 2004
Kategori:Deltakere for Spania under Sommer-OL 2004
Kategori:Tennisspillere under Sommer-OL 2004
Kategori:Personer fra provinsen Huesca